

ที่ มท ๐๘20.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐300

กรกฎาคม 2๕64

เรื่อง ขอความอนุเคราะห์เผยแพร่ และประชาสัมพันธ์กฎกระทรวงกำหนดให้บริเวณหมู่เกาะกระ   
 ตำบลปากพนังฝั่งตะวันออก อำเภอปากพนัง จังหวัดนครศรีธรรมราช เป็นพื้นที่คุ้มครองทรัพยากร  
 ทางทะเลและชายฝั่ง พ.ศ. 2564

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกรมทรัพยากรทางทะเลและชายฝั่ง ที่ ทส 0402/2456

ลงวันที่ 13 กรกฎาคม 2564 จำนวน 1 ฉบับ

ด้วยกรมส่งเสริมการปกครองท้องถิ่นได้รับแจ้งจากกรมทรัพยากรทางทะเลและชายฝั่ง   
ว่า กฎกระทรวงกำหนดให้บริเวณหมู่เกาะกระ ตำบลปากพนังฝั่งตะวันออก อำเภอปากพนัง   
จังหวัดนครศรีธรรมราช เป็นพื้นที่คุ้มครองทรัพยากรทางทะเลและชายฝั่ง พ.ศ. ๒๕๖๔ อันเป็นอนุบัญญัติ  
ที่ออกโดยอาศัยอำนาจตามความในมาตรา 4 วรรคหนึ่ง และมาตรา ๒0 แห่งพระราชบัญญัติส่งเสริมการบริหาร  
จัดการทรัพยากรทางทะเลและชายฝั่ง พ.ศ. ๒๕๕๘ ได้มีการประกาศลงในราชกิจจานุเบกษา เล่ม ๑๓๘ ตอนที่ ๓ ก   
ลงวันที่ ๒๘ พฤษภาคม ๒๕๖๔ และมีผลบังคับใช้นับแต่วันประกาศในราชกิจจานุเบกษา เป็นต้นไป   
กฎกระทรวงฯ ฉบับนี้ มีเจตนารมณ์เพื่อกำหนดพื้นที่บริเวณหมู่เกาะกระ ตำบลปากพนังฝั่งตะวันออก   
อำเภอปากพนัง จังหวัดนครศรีธรรมราช ซึ่งเป็นพื้นที่ที่มีทรัพยากรทางทะเลและชายฝั่งอยู่ในสภาพสมบูรณ์   
มีแนวปะการังที่สำคัญ เป็นแหล่งวางไข่สำคัญของเต่าทะเล และเป็นแหล่งที่อยู่อาศัยของชนิดพันธุ์สัตว์หายากและใกล้สูญพันธุ์ เป็นพื้นที่คุ้มครองทรัพยากรทางทะเลและชายฝั่ง และเพื่อกำหนดมาตรการคุ้มครอง  
ทรัพยากรทางทะเลและชายฝั่งตามความในมาตรา ๒๓ แห่งพระราชบัญญัติฯ เดียวกัน ดังนั้น เพื่อให้การดำเนินการ  
ตามกฎกระทรวงกำหนดให้บริเวณหมู่เกาะกระ ตำบลปากพนังฝั่งตะวันออก อำเภอปากพนัง จังหวัดนครศรีธรรมราช เป็นพื้นที่คุ้มครองทรัพยากรทางทะเลและชายฝั่ง พ.ศ. ๒๕๖๔ เป็นไปด้วยความเรียบร้อย มีประสิทธิภาพ   
และเกิดผลสัมฤทธิ์สูงสุดในการคุ้มครองทรัพยากรทางทะเลและชายฝั่งให้มีความอุดมสมบูรณ์สืบไป

ในการนี้ กรมส่งเสริมการปกครองท้องถิ่นขอความอนุเคราะห์จังหวัดเผยแพร่   
และประชาสัมพันธ์กฎกระทรวงกำหนดให้บริเวณหมู่เกาะกระ ตำบลปากพนังฝั่งตะวันออก อำเภอปากพนัง จังหวัดนครศรีธรรมราช เป็นพื้นที่คุ้มครองทรัพยากรทางทะเลและชายฝั่ง พ.ศ.2564 ให้องค์กรปกครอง  
ส่วนท้องถิ่นทราบและถือปฏิบัติต่อไป รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

ร.อสถ. ................................

ผอ.กสว. .............................

หน.กง.ทช. ..........................

หน.ง. ................................

จนท. ...................................

กองสิ่งแวดล้อมท้องถิ่น

กลุ่มงานทรัพยากรธรรมชาติ

โทร. ๐-๒๒๔๑-๙๐๐๐ ต่อ 2112